Айсд Ърт
„Айсд Ърт“ (Iced Earth, в превод „Замръзнала Земя“) е хевиметъл група, основана в Тампа, щата Флорида, САЩ през 1984 година от китариста Джон Шафер под името Purgatory.

Стилът на групата е специфичен, съчетаващ основите на пауър, траш и спийд метъла, прибавяйки към тях известна доза готик звучене, оркестрални хармонии и грегориански хорове. Вокалите са тежки, енергични и силно емоционални, а основна характеристика на музиката на Iced Earth са бързите галопиращи рифове на Джон Шафер, който е и основен композитор на групата. Особен белег на Iced Earth е и афинитета им към записване на тематично свързани концептуални албуми и заигравки с художествената фантастика и различни религиозни мотиви като ад, рай, господ, дявол, грях и т.н.

История 
Централна фигура в Iced Earth e ритъм китаристът и автор на песните Джон Шафер. Първоначално Шафър основава групата под името Purgatory, докато живее в Кълъмбъс, щата Индиана. След преместването на групата в Тампа, щата Флорида, Шафер е принуден да смени името ѝ, заради наличието на друга група със същото название. Китаристът преименува групата на Iced Earth в памет на приятел, загинал в катастрофа с мотоциклет. По-късно Шафер ще напише песента „Watching Over Me“ от албума „Something Wicked This Way Comes“ за същия този приятел.

Групата се установява и записва първо си демо „Enter the Realm“, което предизвиква достатъчен интерес и позволява на Iced Earth да подпишат договор със звукозаписната компания „Сенчъри Медия“ (Century Media). През 1991 г. групата записва и издава първия си албум „Iced Earth“. Вокалистът Джийн Адам първоначално трябва да участва в следващия албум „Night of the Stormrider“, но е уволнен след като отказва да взима уроци по пеене, когато Шафер изказва опасение, че има вероятност Адам да не успее да се справи с вокалните си задължения за предстоящия албум. За нов вокалист на групата е назначен Джон Грийли.

Оттогава, групата преминава през множество промени на основния състав, като Джон Шафер остава единствения постоянен член. Грийли е уволнен от групата, с твърдението, че краде пари от други членове от групата и заради отправени от него антисемитски коментари по време на европейското турне с Blind Guardian в Германия. Вокалистът Матю Барлоу се присъединява към Iced Earth през 1995 г. за записването на албума „Burnt Offerings“, след като този пост остава незает в продължение на три години. Барлоу остава в групата осем години, осигурявайки вокалите в студийните албуми „The Dark Saga“, „Something Wicked This Way Comes“ и „Horrow Show“, албума с кавъри „Tribute to the Gods“ и лайф албума „Alive in Athens“.

Членове

Настоящи членове 
 Джон Шафер – китари и вокали
 Стю Блок – вокали
 Брент Смедли – барабани
 Трой Сийл – китара
 Фреди Видалес – бас китара

Бивши членове 
 Матю Барлоу – вокали
 Тим Оуенс — вокали
 Джийн Адам — вокали
 Джон Грийли — вокали
 Бил Оуенс — китари
 Лари Сап — китари
 Ранди Шоувър — китари
 Лари Тарновски — китари
 Ралф Сантола — китари
 Ричард Бейтман — бас китара
 Дейв Абел — бас китара
 Кейт Менсър — бас китара
 Стийв Диджиорджио — бас китара
 Джеймс Макдонау — бас китара
 Грег Сиймор — барабани
 Майк Макджил — барабани
 Рик Сечиари — барабани
 Родни Бийсли — барабани
 Брент Смедли — барабани
 Ричард Кристи — барабани
 Боби Джарзомбек — барабани

Дискография 
 Iced Earth (1991)
 Night of the Stormrider (1992)
 Burnt Offerings (1995)
 The Dark Saga (1996)
 Something Wicked This Way Comes (1998)
 Alive in Athens (1999, на живо)
 Horror Show (2001)
 Tribute to the Gods (2002)
 The Glorious Burden (2004)
 Framing Armageddon (Something Wicked Part 1) (2007)
 The Crucible of Man (Something Wicked Part 2) (2008)
 Dystopia (2011)

Компилации 
 Dark Genesis (2002)
 Days of Purgatory (2003, двоен диск)
 The Blessed and the Damned (2004)

EP 
 Enter the Realm (1989)
 The Melancholy E.P. (2001)
 Overture of the Wicked (2007)

Демо записи 
 Enter the Realm (1989)

Видеография 
 Gettysburg (2005)

Вижте също 
 Demons & Wizards

Външни препратки 
 Официален сайт на Iced Earth
 Фен-сайт на Iced Earth 
  Iced Earth в Encyclopaedia Metallum

Американски траш метъл групи
Музикални групи в Тампа